Davy Jones (Pirates of the Caribbean)

Davy Jones er en fiktiv person som opptrer i filmene Pirates of the Caribbean: Dead Man's Chest og Pirates of the Caribbean: At World's End. Han er hovedskurken i film nummer to, og en av skurkene i film nummer tre, og blir spilt av skuespilleren Bill Nighy.
Han er kaptein på et spøkelsesaktig og fryktet skip i sjøfartens legender, «Den flygende hollender». I filmen må Jack Sparrow betale tilbake gjelden sin – i form av hans egen sjel – til Davy som følge av at han hevet skipet «The Black Pearl» fra havets dyp. I 13 år fikk «Pearl» seile bekymringsløst på de syv hav, men nå har altså tiden kommet til å betale tilbake gammel gjeld. 
Hovedplottet i filmen tar for seg Sparrows flukt fra gjelden, og forsøket på å unnslippe den ved å tilby Jones ett hundre sjeler i bytte mot Sparrows frihet. 
Det kommer også fram at Davy Jones har William «Bootstrap Bill» Turner under sin kontroll, da han gav sin egen sjel i bytte mot livet (og 100 år foran masten).
Davy Jones er et kallenavn som primært har blitt brukt av sjømenn på det som kunne være Djevelen.


== Bakgrunn ==
Når han levde var Davy Jones en skotsk pirat, og en stor sjømann. Han ble forelsket i Calypso, en hav-gudinne. Hun betrodde ham oppgaven som psykopomp med å frakte sjelene til mennesker som døde på havet, og hjelpe dem over til den neste verden. Calypso ga ham skipet «den flygende nederlenderen» for å utføre denne oppgaven. Hun sverget at etter 10 år ville hun møte ham, og de kunne tilbringe en dag sammen før han måtte tilbake til pliktene sine. Men når Jones kom tilbake på land 10 år senere, klarte ikke Calypso å dukke opp i tide. I troen på at Calypso hadde forrådt ham, vender en trist og rasende Davy Jones alle pirat-høvdingene mot henne. Han påstod at hvis Calypso ble fjernet fra de syv hav, ville de kunne kreve havet for seg selv. Sjørøverne samlet seg i First Brethren Court, og Jones lærte dem hvordan de skulle fengsle henne til hennes menneskelige form.
Til tross for at han forrådte henne, elsker Jones fremdeles Calypso. I fortvilelse og skyldfølelse for det han hadde gjort, skjærer han ut sitt eget hjerte fra kroppen og plasserte hjertet i "Dead Man's Chest" og denne kisten ble forseglet. Deretter ble den lagt i en større tre-kiste, sammen med hans mange kjærlighetsbrev til Calypso - og flere andre gjenstander som hadde med henne å gjøre. Kisten ble deretter gravlagt på Isla Cruces. Jones beholder nøkkelen til kisten med seg hele tiden.
Etter at Calypso ikke lenger var en hav-gudinne, forlot Jones sine plikter og returnerte til de syv hav. Som et resultat av dette blir Jones gradvis mer monstrøs, og hans fysiske utseende smelter sammen med forskjellige maritime skapninger. Sjømenn over hele verden frykter ham, for Davy Jones ble stadig mer grusom - og med en umettelig smak for alt brutalt. Jones rekrutterer døende sjømenn ved å redde dem fra døden i bytte mot at de gjennomfører 100 års tjeneste om bord på skipet hans. I løpet av denne tiden får han også kommandoen over Kraken, et fryktet mytologisk sjø-monster.


== At World's End ==
I den tredje filmen, Pirates of the Caribbean: At World’s End, er Davy Jones under kontroll av Lord Cutler Beckett - styrelederen for Det britiske ostindiske kompani. Beckett har kontroll over hjertet hans, og truer med å få soldater til å skyte mot hjertet hvis Jones er ulydig mot ham. Beckett beordrer Jones til å senke sjørøver-skip, men blir rasende når Jones aldri etterlater seg noen overlevende. Beckett ønsker at sjørøverne skal forhøres, i håp om å skaffe opplysninger om Brethren Court. Beckett beordrer også Jones til å drepe Kraken.
Senere beordrer han Jones til å angripe pirat-høvdingen Sao Feng; Jones dreper deretter Sao og fanger Elizabeth Swann, som hadde blitt utnevnt til kaptein av Sao Feng rett før han døde. Når admiral James Norrington dør om bord på «den flyvende hollenderen» samtidig som han hjelper Elizabeth Swann med å rømme, gjør Jones krav på Norringtons sverd - som opprinnelig ble produsert av Will Turner. Jones forsøker deretter å gjøre mytteri, men han blir likevel tvunget til å fortsette under Lord Becketts tjeneste.